Document ID: 31995D0020

KOMISSION PÄÄTÖS,
tehty 2 päivänä helmikuuta 1995,
kolmansien maiden siemenviljelmillä suoritettavien viljelystarkastusten vastaavuudesta tehdyn seitsemännen neuvoston päätöksen 85/355/ETY ja kolmansissa maissa tuotettujen siementen vastaavuudesta tehdyn seitsemännen neuvoston päätöksen 85/356/ETY muuttamisesta (95/20/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY (1), sellaisena kuin se on viimeksi muutettuna direktiivillä 90/654/ETY (2),
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (3), sellaisena kuin se on viimeksi muutettuna komission direktiivillä 92/19/ETY (4),
ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (5), sellaisena kuin se on viimeksi muutettuna komission direktiivillä 93/2/ETY (6),
ottaa huomioon kolmansien maiden siemenviljelmillä suoritettavien viljelystarkastusten vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/355/ETY (7), sellaisena kuin se on viimeksi muutettuna komission päätöksellä 94/21/EY (8), ja erityisesti sen 2 artiklan,
ottaa huomioon kolmansissa maissa tuotettujen siementen vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/356/ETY (9), sellaisena kuin se on viimeksi muutettuna päätöksellä 94/21/EY (10), ja erityisesti sen 4 artiklan
sekä katsoo, että
päätöksessään 85/355/ETY neuvosto vahvisti, että tiettyjen kolmansien maiden siemenviljelmillä tietyille lajeille suoritettavat viljelystarkastukset täyttävät yhteisön direktiivien edellytykset,
päätöksessään 85/356/ETY neuvosto vahvisti, että tietyissä kolmansissa maissa tuotettujen tiettyjen lajien siemenet vastaavat yhteisössä tuotettuja vastaavanlaisia siemeniä,
tiettyjen lajien osalta Chile ja Uusi-Seelanti sisällytetään näihin vahvistuksiin,
Chilen sääntöjen ja niiden soveltamisen tutkiminen on osoittanut, että sorgumin osalta säädetyt viljelystarkastukset täyttävät direktiivin 66/402/ETY liitteessä I olevat edellytykset ja että siellä koottujen ja tarkastettujen siementen niiden ominaispiirteiden, tunnistettavuuden, tutkimisen, merkitsemisen ja valvonnan edellytysten osalta voidaan antaa samat takeet kuin yhteisössä koottujen ja tarkastettujen siementen osalta,
Chilen osalta lajit herne ja soijapapu, jotka sisällytettiin komission päätöksiin 85/355/ETY ja 85/356/ETY päätöksellä 89/124/ETY (11) ja jotka sen jälkeen poistettiin, olisi jälleen otettava mukaan,
Uuden-Seelannin sääntöjen ja niiden soveltamisen tutkiminen on osoittanut, että rehujuurikkaiden osalta säädetyt viljelystarkastukset täyttävät direktiivin 66/400/ETY liitteessä I olevat edellytykset ja että siellä koottujen ja tarkastettujen siementen niiden ominaispiirteiden, tunnistettavuuden, tutkimisen, kaupanpitämisen ja valvonnan edellytysten osalta voidaan antaa samat takeet kuin yhteisössä koottujen ja tarkastettujen siementen osalta,
jo olemassa olevaa vastaavuutta Chilen ja Uuden-Seelannin osalta olisi näin ollen jatkettava, ja
tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Päätöksen 85/355/ETY liitteen osan I 2 kohdassa oleva taulukko muutetaan liitteen I mukaisesti.
2 artikla
Päätöksen 85/356/ETY liitteen osan I 2 kohdassa oleva taulukko muutetaan liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä helmikuuta 1995.

Labels: 18
17
5
6